M.L. ddunit-is akk yesɛedda-tt deg lqahwa. Yesɛa yiwet n lɛada, ihedder mebla tilas akked lɣaci I d-ikeččmen ɣur-s, ihedder ɣef wayen iḍerrun deg taddart, yesfeɣnun ciṭ, ur yettbeddil ara akken yebɣu yella umasaɣ, akken tebɣu tella liḥala-ines. Lbaḍna ara ag-d-yini, yeḥka-tt i wid i ikeččmen ɣer tḥanut-is, akk imezdaɣ n taddart axaṭar ulac d acu ur yesɛi ara ɣur-s, d iseggasen ay-a yettɛici deffir udekkan, kullec yura-t deg tewriqt, yezmer ad ag-dyehder ɣef yal asentel. Seqsi-t ɣef wayen I ak-yehwan, ad ag-d-yefk tiririt. Ẓriɣ dinna yesɛa tadukkli d yemdanen, lehdur-is ur sɛin ara kra n wazal, leḥbab-is ur smaḥsisen ara ɣer wayen i d-yeqqar. Imezdaɣ akk ẓran ixeddem tanezzuɣt akken ilaq maca yiwen ur tyettabaɛ amek ixeddem. D yiwen n umdan i iḥemlen imezdaɣ, qeblent akken yella.